Krupi vald
Krupi vald (vene keeles Круппская волость) on vald Venemaal Pihkva oblastis Petseri rajoonis. Piirneb läänes Eesti Setomaa vallaga. 1920–1944 kuulus valla ala Eesti Petserimaa koosseisu. Valla keskus on Kruppi küla. Vallas oli 2023. aasta alguse seisuga 2207 elanikku. 2020. aasta alguse seisuga 1880 elanikku. Pihkva oblastis Petseri rajooni Krupi valda kuulusid 2010. aastal külad: Krupp, Anohovo, Võlaste, Višnjakovo, Vertuškino, Vedernikovo, Valdino, Gorodištše (Korodissa), Gorbatitsõ, Gverston, Duravino, Zahodõ, Zimnij Borok (Simni-Borok), Isad, Ivanovo Boloto, Kulisko, Kalinets, Kudina Gora, Krivsk, Kukujevka, Lädinka, Litoviž, Moložva, Manjukovo, Molotškovo-Dubinets, Põrste, Podgorje, Pesok, Sluditsõ, Serpovo, Stupino, Soha, Jastrebje, Jamištše, Jatšmenevo (Jatsmani, Jatsmeni).. Aprillis 2015 liideti Krupi vallaga Petseri rajooni Kulje vald.